Στα προηγούμενα επεισόδια...
Τώρα, πρέπει να φανούμε δυνατοί.
Για την ομάδα.
Για κάθε μεταλλαγμένο εκεί έξω που βλέπει αυτές τις εικόνες.
Τι λόγο έχουμε να πιστέψουμε έναν αιμοσταγή μανιακό σαν εσένα, Τρασκ;
Δεν είπε τίποτα για την Τζενόσα.
Δεν είπε κουβέντα για μακελειό μεταλλαγμένων.
Ποιος;
Εσείς τον λέτε Κύριο Σίνιστερ.
Βοήθα μας να πιάσουμε τους πραγματικούς κακούς.
Δεν έχω τίποτα για σας.
Παρομοίως, γλύκα.
Ρογκ, τι πήγες κι έκανες;
Ο μανιακός σκότωσε τον Ρέμι και...
Εξολόθρευση μεταλλαγμένων.
Θεέ και Κύριε!
Εξουδετέρωση μεταλλαγμένου.
Ο Τρασκ έκανε λάθος.
Ο Σίνιστερ δουλεύει για άλλον. Για κάποιον χειρότερο.
Αν εσείς οι Εξ-Μεν δεν τον σταματήσετε,
δεν θα υπάρξει μέλλον που να αξίζει να ζήσει κανείς.
Οι κακοί της παλιάς εποχής αποτυγχάνετε από το '92 να συντρίψετε αυτά τα παράσιτα.
Ήσουν κι εσύ ένας από εκείνους τους κακούς.
Όμως, σε αντίθεση με όλους εσάς, εγώ εξελίχθηκα.
ΣΑΪΚΛΟΨ
ΤΖΙΝ ΓΚΡΕΪ
ΓΟΥΛΒΕΡΙΝ
ΜΟΡΦ
ΡΟΓΚ
ΜΠΙΣΤ
ΤΖΟΥΜΠΙΛΙ
ΝΑΪΤΚΡΟΛΕΡ
ΚΑΘΗΓΗΤΗΣ Χ
ΑΝΕΚΤΙΚΟΤΗΤΑ ΙΣΟΝ ΑΦΑΝΙΣΜΟΣ - ΜΕΡΟΣ 1
Βρήκατε χρόνο να τα πείτε;
Όπως φαίνεται, διαθέτει και το χάρισμα να εξαφανίζεται απ' όποιο δωμάτιο μπαίνω.
Είναι πεισματάρης.
Από ποιον το πήρε, άραγε;
Έχει πει γιατί δεν είναι με τον Μπίσοπ;
Είπε στον Μπιστ ότι χωρίστηκαν κατά τη χρονομεταφορά.
Ο Νέιθαν...
Ο Κέιμπλ κατέφθασε στο μέλλον μόνος του.
Αποχωρίστηκα τον Νέιθαν για να του δώσω το καλύτερο δυνατό μέλλον.
Κι ήταν τόσο απαίσιο, που γύρισε πίσω για να το αποτρέψει.
Σκέψου το κάπως αλλιώς.
Ο γιος σου γύρισε,
επειδή χρειάζεται τον πατέρα του.
Κι εγώ το χειρίζομαι υπέροχα.
Δεν σκέφτηκα ποτέ να ρωτήσω τον Καθηγητή πώς έκανε τόσο καλά αυτό που έκανε.
Να είναι πατέρας.
Κάποια μαθήματα διδάσκονται, Σκοτ.
Κι άλλα τα μαθαίνεις μόνος σου.
Τον λένε Μπάστιον.
Στο δικό μου χρονολόγιο, εκμεταλλεύτηκε τον απόηχο της Τζενόσα
για να βρει στήριξη για τους Πρωτεύοντες Φρουρούς του.
Αλλά το χειρότερο είναι άλλο.
Οι Πρωτεύοντες Φρουροί δημιουργούνται με τον ίδιο τεχνο-οργανικό ιό
με τον οποίο με μόλυνε ο Σίνιστερ ως μωρό, ξαναγράφοντας το DNA τους.
Αν ισχύουν αυτά,
οι Πρωτεύοντες Φρουροί του θα είναι ζωντανά όπλα, ικανά να αναπαράγονται.
Γεννιέται κυριολεκτικά ένα νέο κορυφαίο είδος,
που θα αντικαταστήσει τους μεταλλαγμένους, όπως οι άνθρωποι τους Νεάντερταλ.
Ακριβώς.
Ο εξελικτικός πόλεμος του Μπάστιον κράτησε 300 χρόνια.
Άλλη μια δυστοπία όπου ο Λόγκαν θα πεθάνει τελευταίος.
Όχι. Μια ουτοπία.
Σαν μια ξεπερασμένη τεχνολογία,
ο Μπάστιον έσωσε την ανθρωπότητα αναβαθμίζοντάς τη.
Όλοι οι μεταλλαγμένοι που επέζησαν δούλευαν.
Υλοποιήθηκε το όραμα του Εξέβιερ.
Οι μεταλλαγμένοι οδήγησαν τον κόσμο σε ένα λαμπρό, ειρηνικό μέλλον,
όντας η ραχοκοκαλιά του.
Και γιατί στο καλό δεν εμποδίσατε την Τζενόσα;
Κάθισε κάτω, Λόγκαν.
Ο μπαμπάκας είναι εδώ.
Δοκίμασα τα πάντα, ξανά και ξανά.
Όποτε πάμε να αποτρέψουμε την επίθεση στην Τζενόσα,
απομακρυνόμαστε χρονικά από το γεγονός.
Περίεργο.
Οι μυστικιστές του Κάμαρ-Ταζ μιλούν για απόλυτα σημεία.
Γεγονότα που συμβαίνουν σε όλα τα χρονολόγια.
Ο Κέιμπλ μπορεί να μεταφερθεί στην πτώση της Τζενόσα,
αλλά ο χρόνος τον εμποδίζει.
Ώστε εσύ ήσουν.
Για σένα χάρηκε η Μάντλιν όταν...
Σε είδε.
Πόσες φορές;
Αρκετές για να τα παρατήσω.
Όμως, αντάρτης από το μέλλον
βρήκε στοιχεία για μονάδα του Μπάστιον στην εποχή σας.
Τουλάχιστον τώρα, εδώ, σήμερα, μπορώ να πάρω εκδίκηση για εκείνη.
Προκύπτουν πάρα πολλά ερωτηματικά.
Όπως, ποιος ακριβώς είναι ο Μπάστιον;
Τα στοιχεία είναι αποσπασματικά, αλλά υποθέτω
κάποιου είδους εφεδρικό ανδροειδές στο οποίο φορτώθηκε το Μάστερ Μολντ,
όταν το καταστρέψατε.
Πρέπει να κάνουμε αναγνώριση.
Να μάθουμε με τι ακριβώς έχουμε να κάνουμε.
Εγώ ξέρω όσα μου χρειάζονται.
Αυτό το μηχάνημα σκότωσε τη μητέρα μου.
Πρέπει να φροντίσουμε να μην κάνει το ίδιο σε κανέναν άλλο.
Μήπως άργησες κάτι αιώνες να το παίξεις υπερπροστατευτικός μπαμπάς;
Κόφτε το κι οι δυο σας! Κοιτάξτε.
...και η αυτοκρατορία μας να υποδεχτεί έναν νέο αυτοκράτορα.
Τον καθηγητή Τσαρλς Εξέβιερ.
Ο ΑΡΧΗΓΟΣ ΤΩΝ ΜΕΤΑΛΛΑΓΜΕΝΩΝ ΖΕΙ ΚΑΙ ΗΓΕΙΤΑΙ ΕΞΩΓΗΙΝΗΣ ΑΥΤΟΚΡΑΤΟΡΙΑΣ!
Στη δύναμη και τη δόξα της Αυτοκρατορίας.
Αυτή η εξωγήινη μετάδοση-σοκ δημοσιοποιήθηκε από τον ΟΗΕ,
που πλέον φοβάται ότι οι Εξ-Μεν έστησαν τον θάνατο του μέντορά τους
για να πετύχουν στήριξη για το είδος τους.
Ακόμα πιο ανησυχητικές είναι οι αναφορές ότι ο εκτελεστής του Εξέβιερ,
Χένρι Γκάιρικ, βρέθηκε σήμερα δολοφονημένος στην Πόλη του Μεξικού.
Ο Μπάστιον είναι.
Αρχίζει.
Ο Μπάστιον παίζει μαζί μας από την αρχή.
Ώρα να αντιδράσουμε και να δώσουμε τέλος στα διεστραμμένα του σχέδια μια και καλή.
Ο ψεύτης Καθηγητής Εξέβιερ μπορεί να μας κουβαλήσει κανέναν εξωγήινο στρατό.
Και ποιος θα την πληρώσει;
Όλοι μας.
Κι είναι κρίμα, διότι δίνει σε όλους...
Αρκούν 10 κιβώτια κρασί για το αποψινό φιλανθρωπικό γκαλά, κυρία;
Κάν' τα 15.
Οι επιταγές περνάνε ακόμα και με τρεμουλιαστή υπογραφή.
Διοργανώνω μια εκδήλωση με έρανο για την Τζενόσα.
Κάποιος πρέπει να βοηθήσει αυτούς τους καημένους.
Οι Εξ-Μεν προφανώς αδυνατούν.
Προσπαθούσαμε να σας εμποδίσουμε να κυνηγήσετε ξανά τον Καθηγητή.
Να "μας" εμποδίσετε;
Ευτυχώς, εγώ κι οι καλεσμένοι μου δεν πιστεύουμε
ότι λίγα σάπια μήλα χαλάνε και τα υπόλοιπα.
Ξέρετε κάτι;
Η γιορτή δείχνει χάλια έτσι κι αλλιώς.
Έλα, Ρομπέρτο.
Εσύ έχεις λεφτά στην τράπεζα κι εγώ καλό γούστο.
Και στους δυο θα κάνει καλό λίγη αγοραθεραπεία.
Μπορείτε να τη βοηθήσετε, δεσποινίς Γκρέι;
Ναι.
Και λέγε με Τζιν, σε παρακαλώ,
Κουρτ.
Κι η Μάντλιν προτιμούσε το μικρό της όνομα.
Δυσκολευόταν.
Μια τηλεπαθητική που αμφέβαλλε για τις αναμνήσεις της,
που φοβόταν το μέλλον όσο και το παρελθόν.
Κακώς δεν προσπάθησα να την προσεγγίσω.
Με την τηλεπαθητική σύνδεση που μοιραζόμασταν,
οι αναμνήσεις της ήταν σαν δικές μου.
Παράξενο. Βλέπω τον γιο της
και τον θυμάμαι να κλοτσάει μέσα μου.
Και τον Σκοτ να ακούει,
και εκείνες τις λιγούρες για πορτοκάλια με τυρί κότατζ.
Όπως θυμάμαι να λέω στη φίλη μου τη Στορμ
ότι τον ήθελα να γεννηθεί άνθρωπος.
Και μετά, με θυμάμαι να τον κρατάω για πρώτη φορά.
Ξέροντας ότι, είτε άνθρωπος είτε όχι,
ήταν τέλειος.
Αλλά όλα αυτά είναι ψέμα.
Οι αναμνήσεις δεν είναι παρά ξεθωριασμένες εικόνες που αντηχούν συναισθήματα.
Έχει σημασία αν όντως άκουσες το πρώτο του κλάμα,
εφόσον θυμάσαι πώς ένιωσες όταν το άκουσες;
Μα είναι αίμα της Μάντλιν.
Η μητέρα μου, η Μιστίκ, με εγκατέλειψε όταν ήμουν βρέφος.
Παρά το κοινό μας αίμα,
ήμουν πολύ μπλε για τα γούστα της.
Χρόνια μετά, γνώρισα τη Ρογκ.
Μπορούσαμε να γίνουμε εχθροί ή να μείνουμε ξένοι.
Κι όμως, σε αντίθεση με τη μητέρα μας,
επιλέξαμε να μην εγκαταλείψουμε ο ένας τον άλλο.
Να αφήσουμε πίσω το παρελθόν
και απλώς να είμαστε μια οικογένεια.
Το αίμα είναι αίμα.
Η οικογένεια είναι επιλογή.
Τα στοιχεία του Κέιμπλ οδηγούν στο Χάρμονι,
έξω από το Πίτσμπεργκ.
Σας στέλνω αμέσως τις συντεταγμένες.
Εκεί θα βρείτε τον Μπάστιον.
Κάνε γρήγορα, ΜακΚόι.
Οι χωρικοί έχουν αρπάξει δικράνια και πυρσούς.
Ο προσωπικός δρ Μένγκελε του Μπάστιον.
Αστείο το βρίσκεις;
Τον ήξερα τον Μένγκελε.
Μπορούσε να κάνει τόσα πράγματα.
Αλλά συμβιβάστηκε να κάνει το σκυλάκι των ναζί.
Εγώ χρησιμοποιώ τον Μπάστιον.
Χοιροστάσια ξεχειλισμένα από μεταλλαγμένους-πειραματόζωα.
Αυτό είναι το δικό μου όραμα.
Οι αξιωματούχοι συζητούν τι μέτρα θα λάβουν...
...ο φόνος του Χένρι Γκάιρικ σε ασφαλή τοποθεσία...
Και, ενώ καμία κυβέρνηση δεν έχει αναλάβει την ευθύνη,
ορισμένοι εικάζουν ότι η επίθεση στην Τζενόσα...
Ο Μπάστιον λέει ότι δεν έχεις πει λέξη μετά την Τζενόσα.
Τα κράτη που αρνούνται να δεχτούν μεταλλαγμένους πρόσφυγες της Τζενόσα
πίσω στις πατρίδες τους...
Δεν το ήξερα, το ορκίζομαι.
Αυτά, την ώρα που κυκλοφορούν φήμες ότι όλα...
Συγγνώμη.
Για όλα.
Συγχώρεσέ με ή ρίξε μου κατάρες.
Αλλά, σε παρακαλώ, μίλησέ μου.
Κάτι πρέπει να έχεις να πεις.
Πολύ αργά για κακάο...
και μια συγγνώμη;
Δεν σε αναγνώρισα χωρίς κάμερες και μικρόφωνα, δις Τίλμπι.
Τέλος για μένα η κίτρινη δημοσιογραφία.
Παρότι η σύλληψη από τους Εξ-Μεν του βασικού υπόπτου για την Τζενόσα
στο υπόγειό τους είναι δυνατή πρώτη είδηση.
Ο δόκτωρ έσκαψε μόνος του τον λάκκο του.
Μια παραλλαγή σάιμποργκ των μηχανών που ο ίδιος εφηύρε.
Πόσα τέτοια κυκλοφορούν άραγε;
Αυτό θα το μάθουμε αμέσως.
Αυτό το κτίριο δεν μου θυμίζει εγκαταστάσεις Φρουρών.
Τζιν;
Δεν είναι εγκαταστάσεις Φρουρών.
Είναι το πατρικό του Μπάστιον.
Εδώ μεγάλωσε.
Εντοπίζω κάποιον εγκέφαλο.
Ο γιος μου είπε ότι θα ερχόσασταν να με πάρετε αύριο.
Εσύ εκεί, ο ψηλός.
Βοήθησε να σηκωθεί η γριά.
Παρακαλώ, βολευτείτε μέχρι να μαζέψω τα πράγματά μου.
Υποθέτω ότι πάμε με τα νερά της.
Είναι δικές του ζωγραφιές.
Μα τι είναι αυτός ο τύπος;
- Οι Νεάντερταλ ήταν κτηνώδεις υπάρξεις... - Βλέπω ένα παιδί
που άκουγε διάφορα.
Όχι σκέψεις. Μηχανές.
Σταμάτα. Όχι.
Θα είσαι ο πιο ισχυρός μεταλλαγμένος.
Ο πατέρας του ήταν επιστάτης στο σχολείο
και μολύνθηκε από κάτι που ήρθε από το μέλλον.
Τεχνολογία Φρουρών.
Νίμροντ.
Δημιούργησε κάτι καινούργιο,
ένα κολλάζ από το παρελθόν, το παρόν και το μέλλον.
Σεμπάστιον;
Μαμά, θα είμαι ποτέ φυσιολογικός;
Μα είσαι φυσιολογικός.
Είσαι ο γιος μου.
Είναι γόνος κάθε Φρουρού, από το Μάστερ Μολντ μέχρι τον Νίμροντ.
Καρπός μετάλλαξης, εξέλιξης, γέννας.
Κακώς δεν μας προειδοποίησες περί Τζενόσα.
Σας προειδοποίησα.
Αλλά επίσης είπα
"Αν καταπιέσεις έναν αδύναμο για καιρό, ο κόσμος αρχίζει να τον λυπάται".
Κάπως έτσι ο τρελός του χωριού, ο Γκάιρικ, μετέτρεψε τον Εξέβιερ σε μάρτυρα και...
μας προέκυψε η ανοχή.
Που στην ουσία ήταν ενοχή.
Γι' αυτό προσφέρω στην ανθρωπότητα την Τζενόσα.
Δοκιμάζω τις αντοχές της.
Ζορίζεται να το επεξεργαστεί.
Γιατί, όταν δεν παίζεται το δικό σου τομάρι,
η απάντησή σου είναι η απάθεια.
Μη θεωρείς τη σύμπραξη του Ντουμ αδιαφορία για κραυγαλέα εγκλήματα πολέμου.
Την επόμενη φορά, θα στείλω υπόμνημα.
Προς το παρόν, όμως, προχωράμε.
Το πρόγραμμα Φρουρών σου δεν μπορεί να δημοσιοποιηθεί,
όσο ηγέτες σαν τον πρόεδρο Κέλι βλέπουν τους Εξ-Μεν ως συμμάχους.
Το σημειώνω.
Το έχω τακτοποιήσει.
Ακόμη, ζητάμε να μείνει μαζί σου η δρ Κούπερ
για να φροντίσει για τα υπομνήματα.
Υπέροχα. Θα της κάνω και ξενάγηση.
Όσο θελκτικό κι αν ακούγεται,
η Τζενόσα δεν είναι γενοκτονία.
Είναι θέμα διαχείρισης χρόνου.
Σε εκατό χρόνια, οι μεταλλαγμένοι θα υπερέχουν δέκα προς έναν.
Κάποιες γενιές μετά, οι άνθρωποι θα εξαφανιστούν.
Είναι σαν τα τρομακτικά σενάρια που ακούμε για το όζον.
"Δράσε σήμερα για να σώσεις το αύριο".
Γενηθήτω Επιχείρηση Μηδενική Ανοχή.
Οι Φρουροί του Τρασκ.
Είναι πολύ χονδροειδείς.
Οι μεταλλαγμένοι τούς μυρίζονται.
Θέλουμε κάτι φονικό αλλά διακριτικό.
Μέχρι σήμερα, αυτός ήταν ένας συνηθισμένος άνθρωπος.
Με το κλίμα υπέρ των μεταλλαγμένων,
άνθρωποι όπως αυτός στράφηκαν σε τσατ ρουμ για να μιλάνε ελεύθερα.
Να επικοινωνούν.
Οι εργολάβοι απολύουν μια ντουζίνα εργάτες
και προσλαμβάνουν έναν μεταλλαγμένο με δύναμη 10 αντρών.
Τι να σου κάνει ένας ταξιτζής,
όταν ένας τηλεμεταφορέας σε πάει στο λεπτό;
Η ανθρώπινη κοινότητα φοβάται.
Προφανώς.
Έχουν βαρεθεί να ακούνε ξανά και ξανά
ότι το μέλλον τους αφήνει πίσω του.
Εγώ, όμως, τους προσκαλώ να ξαναγίνουν σημαντικοί.
Ξέρουν καν όλοι αυτοί τι ακριβώς τους κάνεις;
Παραλείπω τις τεχνικές λεπτομέρειες,
αλλά ξέρουν ότι εντάσσονται σε κάτι πολύ πιο σπουδαίο από τους ίδιους.
Έπειτα, ξυπνούν στην καθημερινότητά τους,
χωρίς να θυμούνται την παρουσία τους εδώ.
Μετά, ποιος ξέρει;
Μπορεί κάποιος μεταλλαγμένος να τους φλερτάρει σε τοπικό καταγώγιο...
Είπες ότι κατασκεύαζες έναν νέο Φρουρό,
όχι ότι μετέτρεπες πολίτες σε όπλα.
Ακούγεσαι σαν δεινόσαυρος
που τον απασχολεί τι θα πάθει ο αστεροειδής που πέφτει.
Πιο πολύ με απασχολεί μην είσαι εσύ ο αστεροειδής, Μπάστιον.
Εσείς έχετε παιδιά;
Ήταν δύσκολη εγκυμοσύνη, ο Σεμπάστιον.
Κόντεψα να τον χάσω.
Είναι σημαντικό να εκτιμάς κάθε δευτερόλεπτο με το παιδί σου.
Μεγαλώνουν τόσο γρήγορα.
Να σας δείξω την καλύτερή του.
Τη ζωγράφισε στα 16 του.
Το Τελευταίο Όραμα, έτσι την ονόμασε.
Όπως κάθε καλό έργο τέχνης...
μιμείται τη ζωή.
Τζουμπς, πρέπει να δώσουμε χρόνο στη μαμά μου.
Είναι κάτι νέο όλο αυτό.
Σ' εκείνη δώσε χρόνο,
και σε μένα αυτή τη νέα στολή.
Ακούω γνώμη.
Βασικά, άσ' το. Εμένα μ' αρέσει.
Φορντ. Λίγη διακριτικότητα.
Παραδοθείτε, μεταλλαγμένοι.
Ρύθμισα το Σιρίμπρο για σάρωση εγκεφαλικών λειτουργιών σάιμποργκ σαν του Τρασκ.
Θα ξέρουν ότι είναι Φρουροί;
Ο Τρασκ δεν το ήξερε. Τουλάχιστον στην αρχή.
Αλί και τρισαλί!
Να ειδοποιήσω την ομάδα.
Όχι.
Θα του χαλάσεις την έκπληξη.
Ο δημιουργός μου είναι καλλιτέχνης.
Το βλέπεις, άλλωστε.
Τη μετάλλαξη την πολεμάς με μετάλλαξη.
Θλιβερό να νιώθεις ότι δεν είσαι πια ο εκλεκτός της Μητέρας Φύσης.
Τόσα χρόνια μάς λέτε να δούμε κατάματα το μέλλον, το δικό σας μέλλον.
Τώρα, όμως...
Παραδοθείτε, μεταλλαγμένοι.
Πρέπει να μιλήσω στον Χανκ για το γούστο του στις γυναίκες.
Κέιμπλ, έχεις από εκείνες τις χειροβομβίδες;
Βασικά, ίσως χρειαστώ μερικές ακόμα.
Μετέτρεψε όλη την πόλη καταγωγής του σε...
Νέιθαν, Τζιν, τρέξτε!
Ο μπάτλερ σας μόλις μεταμορφώθηκε σε Φρουρό-ζόμπι;
Δεν ξαναπατάω σε εμπορικό κέντρο.
Τα λέμε έξω.
Γουστάρεις να καταλήξεις σε μάντρα, Τενεκεδένια;
Βρομερέ Νεάντερταλ.
Γιατί αντιστέκεσαι στο αναπόφευκτο;
Κοπελιά, σου έχω έξι καλούς λόγους.
Όχι, φίλε μου.
Εννιά!
Να τους απομακρύνουμε απ' τη Ρογκ.
Αμάν πια! Όλοι πετάνε εκτός από μένα!
Κι εσύ πετάς;
Ξέρω.
Προπονούμαι στην Αίθουσα Κινδύνου.
Ήθελα να σου κάνω έκπληξη.
Ακόμα το ψάχνω με την πλοήγηση!
Άντε μπράβο, βάλε ζώνη!
Χέσ' το. Δεν θα το ξαναπεράσω αυτό.
Νέιθαν, πήγαινε πίσω!
Με ρέγουλα τις διαταγές.
Ο Χανκ θα σε σκοτώσει.
Τρίτο Μπλάκμπερντ σε ισάριθμους μήνες.
Έχεις Porsche;
Προσοχή!
Πάνε να μας αποκλείσουν μέσα.
Ο χρόνος μού δίδαξε κάτι. Αν δεν μπορείς να πας πίσω,
όρμα μπροστά.
Ας δείξουμε σ' αυτά τα κονσερβοκούτια ότι οι Σάμερς δεν αστειεύονται.
ΑΝΘΡΩΠΟΙ ΓΙΑ ΤΗΝ ΤΖΕΝΟΣΑ
Τι;
- Ρομπέρτο. - Μαμά,
αυτά τα φονικά ρομπότ θέλουν να με σκοτώσουν.
Δεν σκοτώνουμε μεταλλαγμένους.
Τους σώζουμε.
Μην αντισταθείτε.
Θεέ μου, ο γιος της είναι μεταλλαγμένος.
Γιε μου, κάντε αυτό που λένε οι κύριοι.
Τα κατάφερες.
Έσωσες τον κόσμο.
Αυτή η αχρεία ελευθέρωσε τον Μαγκνίτο.
Έχει παλαβώσει!
Εντελώς αναμενόμενο.
Και πάλι, όμως, το πουλάκι έχει πετάξει.
Ντε και καλά να ξαμολήσεις το σκυλί.
Κατανοείς πόσο μάταιο είναι να είσαι ψυχοπονιάρα,
να αντιμάχεσαι το μέλλον;
Είσαι ένα τέρας.
Έτσι γεννήθηκα.
Ξέρεις,
στην Τζενόσα βίωσα πολλά συναισθήματα.
Πόνο, θρήνο,
θαυμασμό για όσους πάλεψαν, κόντρα στις πιθανότητες.
Αλλά ξέρεις ποιο ήταν το πιο παράξενο;
Κανείς δεν έδειχνε σοκαρισμένος ή έκπληκτος.
Ούτε καν εγώ.
Εντάξει, φοβόμουν,
αλλά στην πραγματικότητα είχα μια πολύ έντονη αίσθηση ντεζαβού.
Λες και παρελθόν, παρόν και μέλλον δεν είχαν ποτέ σημασία.
Επειδή πάντα καταλήγουμε στο ίδιο άσχημο σημείο.
Το θέμα είναι
ότι ο Μαγκνίτο πάντα μάς ήξερε καλύτερα από τον Τσαρλς.
Ξέρει ότι δεν είμαστε αφελείς.
Ότι οι πιο πολλοί από μας βιώνουν τραγωδίες τύπου Τζενόσα
σαν κάτι σύνηθες και μετά συνεχίζουν κανονικά τη ζωή τους.
Αλλά το πιο τρομακτικό με την Τζενόσα δεν ήταν οι θάνατοι και το χάος.
Ήταν μια σκέψη.
Η μόνη λογική σκέψη που μπορείς να έχεις
όταν σε κυνηγάνε γιγάντια ρομπότ, προορισμένα να σε συντρίψουν.
Ότι ο Μαγκνίτο είχε δίκιο.
Αρκετά.
Ο Μαγκνίτο όντως το έκανε.
Τι; Έσωσε τα τομάρια μας;
Όχι. Κήρυξε πόλεμο.
Πού είναι ο Καθηγητής όταν τον χρειαζόμαστε;
Ελπίζω να μην ήρθα πολύ αργά.
Ελάτε κοντά, Εξ-Μεν μου.
ΣΑΪΚΛΟΨ - Τα μάτια του εκπέμπουν δονητικές ακτίνες
ΤΖΙΝ ΓΚΡΕΪ - Διαθέτει τηλεπαθητικές και τηλεκινητικές δυνάμεις
ΓΚΑΜΠΙΤ - Φορτίζει αντικείμενα με εκρηκτική κινητική ενέργεια
ΣΤΟΡΜ - Ελέγχει και χειραγωγεί τις δυνάμεις της φύσης
ΜΠΙΣΤ - Υπεράνθρωπη δύναμη και ευκινησία Διανοητική ιδιοφυΐα
ΤΖΟΥΜΠΙΛΙ - Παράγει εκρηκτικά πλασμοειδή πυροτεχνικής ενέργειας
ΒΑΣΙΣΜΕΝΟ ΣΤΑ ΚΟΜΙΚΣ ΤΗΣ MARVEL
ΤΑ MARVEL STUDIOS ΠΑΡΟΥΣΙΑΖΟΥΝ
Απόδοση διαλόγων: Ειρήνη Παπαδάκη